Skogflatbelg

Skogflatbelg (Lathyrus sylvestris) er en flerårig urt i erteblomstfamilien.

Planten er klatrende eller kryper langs marka. Stilken er håret eller glatt, har vingekanter og kan bli opptil 2 m lang. Bladene har grenete slyngtråder, og det er ett par småblader. Småbladene er linje- eller lansettformede. Blomstene er purpurrosa, 13–20 mm, i langstilkete klaser. Belgen er brun og 40–70 mm lang. 

Skogflatbelg er utbredt i Europa nordover til Skottland, Norge, Sverige, Finland og Karelen. Den finnes østover til Vest-Sibir, og planten er også funnet i Marokko og Transkaukasia. Den mangler i Irland og i deler av det østlige middelhavsområdet. I Norge vokser skogflatbelg nordover til Trøndelag.

Norges sopp- og nyttevekstforbund oppgir planten som «spiselig». Vedvarende inntak av flere arter i erteknappslekta kan føre til lathyrisme, en alvorlig sykdom som påvirker nervesystemet. Sykdommen har vært utbredt i India i tider med hungersnød.Aarnes, Halvor: lathyrisme i Store norske leksikon på snl.no. Hentet 11. juni 2022 Giftvirkningen hos skogflatbelg skyldes L-α-γ-diaminosmørsyre, en ikke-proteinogen aminosyre.

 Galleri 

 Referanser 

 Eksterne lenker 


 GRIN: Lathyrus sylvestris
 Kristins flora – Skogflatbelg

Kategori:Erteblomstfamilien
Kategori:Norges flora
Kategori:Danmarks flora
Kategori:Nyttevekstleksikonet